Afrikaans Fiksie Archives - Page 3 of 10 - WORDSWORTH BOOKS
View cart "Doodsengel – Madelein Rust" has been added to your cart.
Die Skilpad Se Laaste Traan – Carol Campbell
'n Jong vrou vlug vreesbevange deur die Karoolandskap, kaalvoet en bebloed. Sy het net een doel: om by Seekoegat Primêr te kom waar sy weet sy 'n veilige hawe sal vind by Ant' Esme.
Die Taal van Been deur Heilna du Plooy
Carolien is 'n suksesvolle kunstenaar en kunsdosent wanneer sy een dag 'n TV-program sien wat handel oor die rekonstruksie van skedels vir patologiese doeleindes. Dit ruk haar gedagtes terug na 'n insident 15 jaar tevore, wat deurslaggewend was in die identiteitskrisis waardeur sy gegaan het nadat sy by haar werk afgelê is. Soos wat sy nou daardie tyd onthou en deurdink, laat dit haar weer bestek neem van haar lewe: haar worsteling om sin en doel in haar lewe te sien, haar verwesenliking as kunstenaar en haar stram verhouding met haar man, Frans. Daardie insident het die geldigheid van haar bestaan help bevestig – waarom het sy dan nog nooit vir Frans die volle waarheid vertel nie? Heilna du Plooy se debuutroman gaan nadenkend om met kwessies soos regstellende aksie, politieke verwikkelinge in Suid-Afrika, kuns, en die bestaansreg van mense wat nie-praktiese beroepe soos (kuns) boefen.
Die Verevrou – Jan van Tonder
Uit die pen van die skrywer van Roepman kom 'n sage wat strek oor dekades en verskuif van Algerië na Parys, Frankryk, om later in De Rust en Oudtshoorn sy laaste lê te kry.
Die Vrou Met Die Blou Mantel – Deon Meyer
Bennie moet 'n ring koop. En nie sommer 'n hierjy-ring vir sy Alexa nie. Hoe op aarde moet hy nou dít bekostig? Terwyl hy wag om te hoor of die bank sal help, word 'n naakte vroueliggaam op Sir Lowryspas gevind. Uitgestal langs die pad; dit lyk soos die werk van 'n reeksmoordenaar. Ongeïdentifiseerd word sy na die staatslykshuis gebring – waar sy bekend word, weens die bleikmiddel waarmee sy geskrop is, as die Gebleikte Lyk.
Die Vrou Van Die Klipsee – Meg Vandermerwe
Vir Hendrik die kreefsmous is elke dag dalk die dag waarop hy Rebekkah weer gaan sien. Vyf jaar al is die hoop dat sy vrou gaan terugkom al wat hom aan die gang hou. Dit, en drank. Maar een dag maak hy 'n ontdekking wat sy lewe ingrypend verander.
Die wêreld van Charlie Oeng – Etienne van Heerden
Weereens het Van Heerden 'n verhaal geskryf wat op vele vlakke funksioneer en bevolk is met 'n verskeidenheid karakters. Tian Kilian het die eerste klompie jare van sy lewe geborge op 'n Karooplaas deurgebring – totdat die Chinees Charlie Oeng 'n vuurwerkvertoning op die werf kom hou het.
Dieretuin – François Bloemhof
Carl Lourens keer terug na Kaapstad se Noordelike Voorstede om sy jonger broer te red uit die kloue van Die Dieretuin.
Doodsengel – Madelein Rust
Is dit 'n vergeldingsdrang wat iemand laat moor, of kan dit die psigologiese nagevolge van traumatiese kinderjare wees? Magdalena Bakkes moor vir die derde keer in haar lewe en kies om te vlug, gedring deur die moeras van molestering en geweld wat haar kinderjare gekenmerk het.
Doodskoot – Francois Bloemhof
Ons ontmoet Paul Matthee op die pad tussen Wellington en Hermon, natgereën en seervoet geloop. Hy't nie 'n bestemming nie; sy fisiese bagasie is 'n tas en 'n rugsak. Sy emosionele bagasie is veel swaarder. Daardie Nag – die gebeure waarvan hy probeer wegkom met hierdie doellose swerftog deur die land.
Dors – Marinda van Zyl
In die laat 1800's kom families van dwarsoor die Transvaal bymekaar om Damaraland toe te trek om Britse belegging van hul gebied vry te spring. Van meet af aan is daar egter 'n leierstryd onder die mans, met rampspoedige gevolge.